थिविम रेलवे स्टेशन
त्रिविम भारत के रेल नक़्शे पर कोंकण रेलवे के बनने पर 1990 में उभरा। कोंकण रेलवे भारत के पश्चिमी तट पर स्थित मुंबई और मंगलौर के बीच एक कड़ी का काम करती है। यह भारत के पश्चिमी घाट क्षेत्र में 739 किलोमीटर (459 मील) की दूरी तय करती हैं जिसमे कुछ अविस्मरनीय परिदृश्य भी आँखों के सामने से गुजरते है। कुल मिलाकर, कोंकण रेलवे 91 सुरंगों और 171 बड़े पूलों से होकर गुजरती है जिनमें से कुछ का उल्लेख रिकॉर्ड पुस्तकों में भी है। यह महाराष्ट्र और कर्नाटक को आपस में जोड़ता है। कोंकण रेलवे का 26 जनवरी, 1998 को उद्घाटन किया गया।
हल्द्वानी में यातायात
सन् १८८३-८४ में बरेली और काठगोदाम के बीच रेलमार्ग बिछाया गया। ६६ मील लंबा यह रेलमार्ग "रुहेलखंड और कुमाऊँ रेलवे" () द्वारा संचालित एक निजी रेलमार्ग था। रुहेलखंड और कुमाऊँ रेलवे का बाद में ब्रिटिश भारत सरकार ने अधिग्रहण कर लिया, और १ जनवरी १९४३ को "अवध और तिरहुत रेलवे" में इसका विलय कर दिया। १४ अप्रैल १९५२ को अवध तिरहुत रेलवे, असम रेलवे और बॉम्बे, बड़ौदा और मध्य भारत रेलवे के कानपुर-अक्वेंरा खंड को एक साथ मिला कर उत्तर पूर्व रेलवे का गठन किया गया, जो वर्तमान में भारतीय रेलवे के १६ मण्डलों में से एक है।